Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: és a Nemzeti, etnikai kisebbség iskolai oktatásának irányelve kiadásáról szóló 32/1997. (XI. 5.) MKM rendelete
Paragraph Index: 1410

3. Foglalkoztatás, agrárgazdaság, térségfejlesztés 3.1. Foglalkoztatást elősegítő intézkedések 3.1.1. A megyei munkaügyi központok vagy azok kirendeltségei, valamint a cigány kisebbségi önkormányzatok, szervezetek között olyan tartalmú (pl. tájékoztatásra, munkaszervezésre, képzésre, a foglalkoztatás területén tapasztalható hátrányos megkülönböztetés megelőzésére, megszüntetésére irányuló) szakmai együttműködési megállapodások megkötésére, meghosszabbítására van szükség, amelyek leginkább alkalmasak a cigányság foglalkoztatására, foglalkoztatási problémáinak megoldására. Ennek keretében meg kell vizsgálni cigány kisebbséghez tartozó szakemberek munkaügyi központban történő alkalmazásának lehetőségét is. A megállapodások tartalmáról, az együttműködés formáiról, a megvalósult programokról a Tárcaközi Bizottság érintett tagja évenként elemző tájékoztatót készít az érintett munkaügyi központok közreműködésével a Tárcaközi Bizottság részére. Felelős: gazdasági miniszter Határidő: folyamatos a tájékoztató elkészítése: évente december 31. 3.1.2. A már működő sikeres foglalkoztatási programok (pl. kis- és középvállalkozások, közmunkák, közhasznú munkák, agrárgazdasági, szociális földprogramok, területfejlesztési programok, valamint egyéb, a tartós munkanélküliség csökkentésére irányuló programok stb.) hasznosítható szervezeti és módszertani tapasztalatainak összegzésével, a támogatási formák bemutatásával készüljön évente módszertani tájékoztató füzet, a települési és a cigány kisebbségi önkormányzatok, szervezetek részére, amely új programok szervezéséhez és működtetéséhez nyújthat segítséget. Felelős: gazdasági miniszter szociális és családügyi miniszter földművelésügyi és vidékfejlesztési miniszter Miniszterelnöki Hivatal közigazgatás és területpolitikai ügyekért felelős politikai államtitkára Határidő: folyamatos a módszertani tájékoztató füzet elkészítése: évente június 30. 3.1.3. A tartósan munka nélkül lévők munkaerő-piaci helyzetének javítására indított központi foglalkoztatási és képzési programok megvalósulását — a cigány kisebbségi önkormányzatok, szervezetek, települési önkormányzatok bevonásával regionális és országos szinten — évente értékelni szükséges. Az értékelésekről, a cigányság foglalkoztatási nehézségeinek megoldását elősegítő fejlesztési programjavaslatokról a Tárcaközi Bizottság érintett tagja írásos tájékoztatót készít a Tárcaközi Bizottság részére. Felelős: gazdasági miniszter szociális és családügyi miniszter földművelésügyi és vidékfejlesztési miniszter Miniszterelnöki Hivatal közigazgatás és területpolitikai ügyekért felelős politikai államtitkára belügyminiszter Határidő: folyamatos az értékelés elkészítése: évente december 31. 3.1.4. A foglalkoztatási törvény keretei között — elsősorban az aktív foglalkoztatáspolitikai eszközrendszer működtetése során nyújtott többlettámogatások révén a hátrányos helyzetűek — köztük cigány emberek — javára előnyös megkülönböztetést kell alkalmazni. Értékelést kell készíteni az alkalmazott támogatási formákról, eszközökről, azok felhasználásának hatékonyságáról és hatásosságáról, fejlesztési lehetőségeiről. Felelős: gazdasági miniszter szociális és családügyi miniszter Miniszterelnöki Hivatal közigazgatás és területpolitikai ügyekért felelős politikai államtitkára földművelésügyi és vidékfejlesztési miniszter Határidő: folyamatos a tájékoztató elkészítése: évente december 31. 3.1.5. A pályakezdő munkanélküli fiatalok támogatási rendszerét (pl. alternatív munkaerő-piaci szolgáltatások, tranzit foglalkoztatási és képzési programok stb.) olyan formában kell működtetni, hogy az a hátrányos helyzetű — köztük cigány — fiatalok munkába lépését, vállalkozóvá válását kiemelten segítse elő. A támogatási rendszer keretében megvalósuló programokban érintettek részvételéről, a legális munkaerőpiacra történő belépési lehetőségeikről, azok tartósságáról éves gyakorisággal a Tárcaközi Bizottság érintett tagja tájékoztatót készít a Tárcaközi Bizottság részére. Felelős: gazdasági miniszter Határidő: folyamatos a tájékoztató elkészítése: évente december 31. 3.1.6. A tartós munkanélküliek foglalkoztatási esélyeinek javítása érdekében folytatni szükséges a közhasznú munkaprogramokat, a térségi fejlesztési programokkal összehangolt formában, a települési és cigány kisebbségi önkormányzatok bevonásával. A munkanélküliségtől kiemelten sújtott térségekben folyamatosan elemezni, értékelni kell, hogy a közhasznú munkaprogramok milyen mértékben járulnak hozzá a tartósan munkanélküli, hátrányos helyzetű társadalmi rétegek, így a cigányság foglalkoztatási helyzetének javításához, az értékelés tapasztalatairól a 2001/80. szám Tárcaközi Bizottság érintett tagja évente tájékoztatót készít a Tárcaközi Bizottság részére. Felelős: gazdasági miniszter szociális és családügyi miniszter földművelésügyi és vidékfejlesztési miniszter Miniszterelnöki Hivatal közigazgatás és területpolitikai ügyekért felelős politikai államtitkára belügyminiszter Határidő: folyamatos a tájékoztató elkészítése: évente december 31. 3.1.7. A telepek vagy telepszerű lakókörnyezetek kiváltásához és/vagy infrastrukturális fejlesztéséhez kapcsolódóan célzott közmunkaprogramokat kell meghirdetni, prioritást biztosítva azoknak a települési önkormányzatoknak, amelyek saját anyagi eszközeikkel kiegészítve, a helyi cigány közösségekkel együttműködve vállalják a programok megvalósítását. Felelős: szociális és családügyi miniszter Határidő: a programok meghirdetése: évente május 31. a tájékoztató elkészítése: évente május 31. és december 31. 3.1.8. Az Országos Foglalkoztatási Közalapítvány által támogatott a hátrányos helyzetű — köztük cigány — lakosság foglalkoztatását és munkaerőpiacra történő visszakerülését célzó programokról, a vállalkozóvá válást elősegítő képzésekről és tanácsadásokról, a munkaerőpiacra történő visszakerülés eredményeiről a Tárcaközi Bizottság érintett tagja évenként elemző tájékoztatót készít a Tárcaközi Bizottság részére. Felelős: gazdasági miniszter Határidő: folyamatos a tájékoztató elkészítése: évente december 31. 3.1.9. A Regionális Munkaerő-fejlesztő és Képző Központok hátrányos helyzetű, tartós munkanélküliek — köztük a cigányság — számára meghirdetett programjait, képzéseit — igény esetén az általános iskolai felnőttoktatás biztosításával is — bővíteni szükséges. A Regionális Munkaerő-fejlesztő és Képző Központok kiemelt feladata, hogy a tanfolyamokon nagyobb arányban vegyenek részt a munkanélküliséggel különösen sújtott kistelepülések halmozottan hátrányos helyzetű lakosai. A Tárcaközi Bizottság érintett tagja évenként tájékoztatót készít a Tárcaközi Bizottság részére, a Regionális Munkaerő-fejlesztő és Képző Központok közreműködésével, az általuk megvalósított programok és képzések eredményeiről, fejlesztési lehetőségeiről. Felelős: oktatási miniszter gazdasági miniszter Határidő: folyamatos a tájékoztató elkészítése: évente december 31. 3.2. Agrárgazdasági programok 3.2.1. A hátrányos helyzetű — köztük cigány — családok megélhetésének elősegítése érdekében a szociális földprogram további működtetése, bővítése és kiterjesztése szükséges a települési és cigány kisebbségi önkormányzatok, szervezetek közreműködésével és a Magyarországi Cigányokért Közalapítvány bevonásával. A kibővített, működő szociális földprogramok tapasztalatairól évenként több megyére kiterjedő hatásvizsgálat alapján tájékoztatót és a fejlesztésre vonatkozóan javaslatot kell készíteni. Felelős: szociális és családügyi miniszter földművelésügyi és vidékfejlesztési miniszter Határidő: folyamatos a tájékoztató elkészítése: évente december 31. 3.2.2. Az Országos Cigány Önkormányzat által javasolt, kistérségekben indított szociális földprogramok modellkísérleteit folytatni kell, a programok tapasztalatairól, az érintett családok megélhetési feltételeinek változásáról a Tárcaközi Bizottság érintett tagja évenként tájékoztatót készít a Cigányügyi Tárcaközi Bizottság részére. Felelős: szociális és családügyi miniszter földművelésügyi és vidékfejlesztési miniszter Határidő: folyamatos a tájékoztató elkészítése: évente december 31. 3.2.3. A szociális földprogramokban résztvevők gazdálkodóvá, őstermelővé, illetve vállalkozóvá válásának elősegítése érdekében képzési és szaktanácsadói szolgáltatásokat kell nyújtani, bevonva a Földművelésügyi és Vidékfejlesztési Minisztérium illetékességi körében működő falugazdász szervezeteket. A képzési, szaktanácsadási szolgáltatások alkalmazásáról, az elindított programok tapasztalatairól a Tárcaközi Bizottság érintett tagja évente tájékoztatót készít a Tárcaközi Bizottság részére. Felelős: szociális és családügyi miniszter földművelésügyi és vidékfejlesztési miniszter Határidő: folyamatos a tájékoztató elkészítése: évente december 31. 3.2.4. Az állami tulajdonban maradt mezőgazdaságilag művelhető területeknek a szociális földalapba történő átadásának lehetőségéről folytatott felmérés alapján meg kell vizsgálni — a szociális földprogram bővítése céljából — a földterület biztosításának egyéb lehetőségeit, és ki kell dolgozni az ehhez szükséges jogi szabályozást. Felelős: földművelésügyi és vidékfejlesztési miniszter Miniszterelnöki Hivatalt vezető miniszter szociális és családügyi miniszter Határidő: 2001. december 31. 3.3. Térségfejlesztés 3.3.1. A Megyei Területfejlesztési Tanácsok, valamint a Megyei Munkaügyi Központok bevonásával olyan térségi 2001/80. szám támogatási rendszerek kidolgozása szükséges, amelyek felhasználásával komplex fejlesztési programok indíthatók a hátrányos helyzetű rétegek — köztük a cigányság — foglalkoztatási körülményeinek javítása érdekében. Felelős: földművelésügyi és vidékfejlesztési miniszter gazdasági miniszter szociális és családügyi miniszter Miniszterelnöki Hivatal közigazgatás és területpolitikai ügyekért felelős politikai államtitkára Határidő: folyamatos a tájékoztató elkészítése: évente december 31. 3.3.2. A területfejlesztés központi előirányzatából, központi feladatként, — olyan településeken, ahol a lakónépességen belül jelentős részarányt képviselnek a halmozottan hátrányos helyzetű rétegek, köztük a cigány kisebbség közösségeinek tagjai — külön támogatást kell biztosítani a regionális, megyei és helyi válságkezelő programok önerős részarányának kiegészítésével a területfejlesztési programok megvalósítására. Felelős: földművelésügyi és vidékfejlesztési miniszter Miniszterelnöki Hivatal közigazgatás és területpolitikai ügyekért felelős politikai államtitkára Határidő: folyamatos a tájékoztató elkészítése: évente május 31. és december 31. 3.3.3. Tájékoztató fórumokat, képzéseket és szaktanácsadási szolgáltatásokat kell szervezni — a vidékfejlesztés képzési rendszerével együttműködve, az érintett régiókban működő megyei területfejlesztési tanácsok és a megyei munkaügyi központok közreműködésével, az Országos Cigány Önkormányzat, a Gazdasági Minisztérium, a Szociális és Családügyi Minisztérium, a Belügyminisztérium, valamint a Nemzeti és Etnikai Kisebbségi Hivatal bevonásával — a települési önkormányzatok illetékesei, a cigány kisebbségi önkormányzatok, szervezetek vezetői és képviselői számára azért, hogy a hátrányos helyzetű cigányság nagyobb arányban vehessen részt a helyi és regionális jellegű fejlesztési programokban. A képzési programok, tréningek, szolgáltatások tapasztalatairól a Tárcaközi Bizottság érintett tagja évente tájékoztatót készít a Tárcaközi Bizottság részére. Felelős: földművelésügyi és vidékfejlesztési miniszter gazdasági miniszter szociális és családügyi miniszter belügyminiszter Nemzeti és Etnikai Kisebbségi Hivatal elnöke Határidő: a tájékoztató elkészítése: évente december 31. 3.3.4. A megyei területfejlesztési tanácsok által támogatott eddigi programokat elemezni és értékelni kell abból a szempontból, hogy azok mennyiben enyhítik a tartós munkanélküliséget, milyen mértékben és hatékonysággal érik el azokat a településeket, ahol a lakosságon belül jelentős részarányt képviselnek az átlagosnál rosszabb életkörülmények között élő cigány kisebbségi közösségek tagjai. Az értékelés tapasztalatait a következő évi pályázati célok meghatározásakor figyelembe kell venni. Felelős: földművelésügyi és vidékfejlesztési miniszter Miniszterelnöki Hivatal közigazgatás és területpolitikai ügyekért felelős politikai államtitkára szociális és családügyi miniszter Határidő: folyamatos a tájékoztató elkészítése: évente december 31. 3.3.5. Fel kell kérni a megyei területfejlesztési tanácsokat arra, hogy szervezeti és működési szabályzatuk kiegészítésével tegyék lehetővé a cigány közösségek szakmai érdekképviseletének jelenlétét — tanácskozási joggal — a testület ülésein. A cigány származású és szakmailag felkészült képviselő személyére az Országos Cigány Önkormányzat egyetértésével a miniszter tesz javaslatot. Felelős: földművelésügyi és vidékfejlesztési miniszter Határidő: 2001. június 30.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes